የበልግ አብቃይ አካባቢዎች እየጣለ ያለውን ዝናብ በሚገባ መጠቀም ይጠበቅባቸዋል
አዲስ አበባ፡- የበልግ አብቃይ አካባቢዎች እየጣለ ያለውንና በቀጣይ አስር ቀናት የሚጥለውን ዝናብ በሚገባ በመጠቀም የእርሻ ስራቸውን ማከናወን እንዳለባቸው የግብርና እንስሳት ሀብት ሚኒስቴር አስታወቀ።በአንዳንድ አካባቢዎች የሚጥ ለውን ከባድ ዝናብ በመጠቀምም ውሃ
ማቀብ
እንዳለባቸውም
ገለጸ።
የሚኒስቴሩ
የሰብል
ባለሙያ
አቶ
ማስረሻ
ከበደ
በተለይ
ለአዲስ
ዘመን
ጋዜጣ
በሰጡት
ማብራሪያ
፤መደበኛና
ከመደበኛ
በላይ
የሆነ
ከባድ
ዝናብም አልፎ አልፎ በአንዳንድ ቦታዎች ላይ እንደሚጥልም የብሄራዊ ሜትሮሎጂን መረጃ ጠቅሰው አመልክተዋል። በልግ በባህሪው የደረቅ ወቅትም የሚበዛበት መሆኑን ጠቅሰው፣የሚጥለውን ከባድም ሆነ ቀላል ዝናብ አርሶአደሩ በተለመደው አግባብ በማጠራቀም ወይም በመጠቀም የግብርና ሥራዎችን በትኩረት መሥራት እንደሚኖርበት አስገንዝበዋል። የዝናቡን ውሃ በአግባቡ መጠቀም ከተቻለ የበልግ አብቃይ ከሆኑት ውጪ ለሆኑትም የመኸር አምራቾች እርሻ ሥራ እንቅስቃሴ ጉልህ አስተዋፅዖ እንደሚያበረክትም ጠቁመዋል። ዝናቡ የሚፈጥረው ርጥበት ለዕጽዋት ሽፋን አስተዋጽኦ እንዳለው ጠቅሰው፣እንደ ኢትዮ ሶማሌና አፋር ክልል ያሉ አካባቢዎች ከሙቀቱ ጋር ተያይዞ የሚመጣ ክፍተት ካለ በየጊዜው አርብቶአደሩና አርሶአደሩ አካባቢውን በመከታተል ክፍተትም ካለም ተገቢውን የመከላከል ሥራ ማከናወን ይገባዋል ብለዋል። የመስኖና የበልግ አካባቢዎች ሰብሎች ላይ ጉዳት እንዳይደርስ በተባዮች በሽታዎች እንዳይዛመቱ ተገቢውን ጥንቃቄ እንዲደረግም ባለሙያው መክረዋል። በዝናብ መቆራረጥ ወቅቶች የሚያጋጥሙትን የሰብልና ውሃ ፍላጎት እጥረትን ለሟሟላት ውሃ መያዝን ማዕከል ያደረጉ ሥራዎች በአግባቡ ማከናወን እንደሚገባም አስታውቀዋል። በብሔራዊ ሜትዎሮሎጂ ኤጀንሲ አስር ቀን ትንበያ መሠረት ከሚያዝያ5 እስከ 26 ቀን 2011 ድረስ ባሉ ቀናት በሀገሪቱ በልግ አብቃይ አካባቢዎች አብዛኛዎቹ ማለትም በደቡብ ክልል ሰሜንና ደቡብ ወሎ አርሲ በባሌና ጉጂ አካባቢዎች ናቸው ምሥራቅና ምዕራብ ሐረርጌ መደበኛና ከመደበኛ በላይ የሆነ ዝናብ ይጠበቃል።አዲስ ዘመን ሚያዝያ 8/2011በ